Aija Salo Vihreiden puoluekokouksessa 2007.
**Aija Anna-Maija Pauliina Salo** (s. 27. syyskuuta 1977)*lähde?* on Mielenterveyspoolin pääsihteeri. Hän työskenteli Setan pääsihteerinä 2005–2015. Vuosina 2007–2008 hän oli Setasta vapaalla ja työskenteli ILGA-Europen (International Lesbian, Gay, Bisexual, Transgender and Intersex Association Europe) politiikka-asiantuntijana Brysselissä sekä ylitarkastajana yhdenvertaisuusvaltuutetun toimistossa. Aiemmin Salo on toiminut Naisasialiitto Unionin pääsihteerinä ja Vihreiden Naisten kampanjatiedottajana. Salo asuu Espoossa. Koulutukseltaan hän on valtiotieteiden maisteri pääaineenaan sosiologia.

Elämä ja ura
------------

Salo on toiminut pitkään kansalaisjärjestöissä ja opiskelijapolitiikassa. Hän oli Helsingin yliopiston ylioppilaskunnan hallituksen jäsen 2001 ja Suomen ylioppilaskuntien liiton hallituksen jäsen 2002. Lisäksi hänellä on ollut useita luottamustoimia muun muassa Helsingin yliopistossa ja Helsingin yliopiston ylioppilaskunnassa. Salo on toiminut Yhteiskunta-alan korkeakoulutettujen (ent. Suomen Valtiotieteilijöiden Liitto) liittovaltuuston varapuheenjohtajana, Allianssin, Suomen Liikenneliiton ja Helsingin Maan ystävien hallituksissa sekä Antiolympiakomitean ja Sitoutumattoman vasemmiston puheenjohtajana.

Salo oli ensimmäinen Setan edustaja tasa-arvoasiain neuvottelukunnassa (TANE) 2011–2015 ja nuorisoasiain neuvottelukunnassa (Nuora) 2011–2015 sekä ihmisoikeusvaltuuskunnan jäsen sen ensimmäisellä kaudella 2012–2016. Parhaillaan*milloin?* Salo kuuluu Setlementtiliiton monikulttuurisuustoimikuntaan ja yliopiston ulkopuolisena jäsenenä Tampereen yliopiston yhteiskunta- ja kulttuuritieteiden laitoksen johtokuntaan.

Salo oli Vihreiden puoluevaltuuskunnan jäsen kaudella 2007–2009 ja varajäsen kaudella 2009–2011. Salo oli vuoden 2007 eduskuntavaaleissa ehdokkaana Uudellamaalla, mutta hänen saamansa 1 709 ääntä eivät riittäneet eduskuntapaikkaan.

Lähteet
-------

1. ↑  Aija Salosta Mielenterveyspoolin ensimmäinen pääsihteeri | Mielenterveyspooli *www.sttinfo.fi*. Viitattu 25.6.2023.
2. 1 2 3  Keränen, Tiina: Entinen seurakuntanuori alkaa johtaa Setaa *HS.fi*.  31.7.2005. Viitattu 25.6.2023.
3. ↑  Hämäläinen, Marko: Johanna Paakkanen Seta ry:n pääsihteeriksi *HS.fi*.  20.7.2007. Viitattu 25.6.2023.
4. ↑  Salo, Aija: Eraan elamanvaiheen paatos (a:n pilkuilla) *Aija Salon blogi*.  10.6.2008.  Arkistoitu 8.5.2016. Viitattu 18.3.2013.
5. ↑  Aija Salo ILGA-Europen politiikka-asiantuntijaksi *Ranneliike.net*.  28.05.2007. Viitattu 18.3.2013.
6. ↑  HYYlle valittiin uusi hallitus *Helsingin yliopisto*. Viitattu 18.3.2013.
7. ↑  Elina Moisiosta SYL:n uusi puheenjohtaja.  *Helsingin Sanomat*, 25.11.2001. Artikkelin verkkoversio. Viitattu 18.3.2013.
8. ↑  Antiolympiakomitean kirjoituksia *Antiolympiakomitea*.  1998. Viitattu 18.3.2013.
9. ↑  Penttinen, Antti: Helsinki 2006 -hanke kosiskeli kisojen vastustajia yhteistyöhön.  *Helsingin Sanomat*, 19.10.1998. Artikkelin verkkoversio. Viitattu 18.3.2013.
10. ↑  Vihreän liiton valtuuskunta 2007 - 2009 *Vihreät De Gröna*.  Arkistoitu 15.12.2012. Viitattu 18.3.2013.
11. ↑  Puoluevaltuuskunta 2009 - 2011 *Vihreät De Gröna*.  Arkistoitu 15.12.2012. Viitattu 18.3.2013.
12. ↑  Tulospalvelu - Uudenmaan vaalipiiri *Sanoman vaalikone*. Viitattu 18.3.2013.